লিভোডোপা নামের ওষুধটি সারা বিশ্বে এই রোগের সবচেয়ে কার্যকর ও প্রায় একমাত্র ওষুধ হিসেবে এখনও পর্যন্ত বিবেচিত। প্রথমদিকে এই ওষুধটি সেবনে খুবই ভাল ফল পাওয়া যায়। কিন্তু দুই থেকে চার বছরের ভেতর এই ওষুধটির কার্যকারীতা কমতে থাকে এবং সেই সাথে মারাত্মক সব পার্শ্বপ্রতিক্রিয়া শুরু হযে যায়। পরবর্তীতে রোগটির অ্যাডভান্সড ষ্টেজে ওষুধ না খেলে রোগী হাঁটা-চলার ক্ষমতা সম্পূর্ণ হারিয়ে প্রায় জড় পদার্থে পরিণত হয়।